**Mestské zastupiteľstvo vo Fiľakove**

Mestský úrad

Radničná 25

986 01 Fiľakovo

**Váš list číslo/zo dňa: Naše číslo: Vybavuje/linka: Fiľakovo**

HMF/066-001/2018 Tittonová 6.6.2018

***Vec:*** **Žiadosť o schválenie zmien v rámci predaja vstupeniek**

Vážené Mestské zastupiteľstvo!

V mene Hradného múzea vo Fiľakove (HMF) žiadam schválenie zmien v rámci predaja vstupeniek na fiľakovský hrad. 19. mája 2018 sa sprístupnila nová stála expozícia múzea v jednom z protileteckých úkrytov z obd. 2. svetovej vojny pod hradným vrchom, a tým sa rozšírila ponuka inštitúcie pre návštevníkov. Protiletecký úkryt bude sprístupnený počas otváracej doby fiľakovského hradu, a navštíviteľný v prípade zakúpenia vstupenky na hrad, alebo vstupenky platnej iba do úkrytu. V budúcnosti sa plánuje aj zariadenie druhej – kratšej – chodby, čo odôvodňuje navýšenie ceny vstupeniek na fiľakovský hrad (zvýšené náklady na prevádzku, zabezpečenie dohľadu priestorov).

Zmeny by sa týkali nasledovných bodov:

**1.** Zvýšenia ceny vstupenky na fiľakovský hrad pre deti a mládež od dovŕšenia 6 - do dovŕšenia 26 rokov a dôchodcov vo veku po dovŕšení 61 - do dovŕšenia 70 rokov z 1,50 EUR na 2,00 EUR a pre dospelých vo veku od dovŕšenia 26 - do dovŕšenia 61 rokov z 3,00 EUR na 4,00 EUR. Zmena by sa týkala aj ceny lístkov pre zdravotne ťažko postihnutých (ZŤP) v nasledovnom rozsahu: dospelé osoby vo veku od dovŕšenia 26 - do dovŕšenia 61 rokov po preukázaní sa platným ZŤP preukazom by dostali zľavnenú vstupenku v hodnote 2,00 EUR, deťom a mladistvým vo veku od dovŕšenia 6 - do dovŕšenia 26 rokov, a tiež aj dôchodcom vo veku po dovŕšení 61 rokov s platným ZŤP preukazom bude hrad a múzeum sprístupnené bezplatne. Ich sprievodcom bude poskytnutá zľavnená vstupenka v hodnote 2,00 EUR.

**2.** V prípade zakúpenia vstupenky iba do protileteckého úkrytu by platili nasledovné ceny: od dovŕšenia 6 - do dovŕšenia 26 rokov a dôchodcov vo veku po dovŕšení 61 - do dovŕšenia 70 rokov 1,00 EUR a pre dospelých vo veku od dovŕšenia 26 - do dovŕšenia 61 rokov 2,00 EUR. **Vstup do protileteckého úkrytu s regionálnou výstavou bude pre Fiľakovčanov (v prípade preukázania sa platným občianskym preukazom) bezplatný.**

**3.** V prípade preukázania sa Mestskou kartou výhod platia pre Fiľakovčanov zľavnené vstupenky na fiľakovský hrad (50%) v nasledovnej cenovej relácii: pre deti a mládež od dovŕšenia 6 - do dovŕšenia 26 rokov a dôchodcov vo veku po dovŕšení 61 - do dovŕšenia 70 rokov z 1,00 EUR a pre dospelých vo veku od dovŕšenia 26 - do dovŕšenia 61 rokov z 2,00 EUR.

Za kladné vybavenie žiadosti ďakujeme!

S pozdravom

Mgr. Viktória Tittonová, PhD.

riaditeľka HMF